Държавен вестник, бр. 7, 2009 г., стр. 13

Б Р О Й  7
Д Ъ Р Ж А В Е Н   В Е С Т Н И К
С Т Р .  13
4. дисциплинираност при изпълнение на слу-
жебните задължения.
(3) Образците на формулярите за оценка, ме-
ханизмите за формиране на оценките по отдел-
ните критерии и на общата оценка и за обжал-
ването се определят с наредбата по чл. 72, ал. 2
ЗДАНС.”
31. Член 85 се изменя така:
“Чл. 85. (1) Оценките по чл. 83 се изготвят
от непосредствения началник на държавния
служител.
(2) Оценяващият началник по ал. 1 запоз-
нава държавния служител с годишната обща
оценка за изпълнението на длъжността сре-
щу подпис.
(3) Годишната обща оценка за изпълнени-
ето на длъжността може да се обжалва от дър-
жавния служител в 7-дневен срок от запозна-
ването пред горестоящия пряк началник на
оценяващия началник на длъжност не по-нис-
ка от директор на дирекция или директор на
териториална дирекция.
(4) Жалбата се разглежда в 7-дневен срок.
Горестоящият пряк началник на оценяващия
началник по смисъла на ал. 3 се произнася с
писмено решение, с което оставя жалбата без
последствия или коригира годишната обща
оценка за изпълнение на длъжността. Реше-
нието му следва да е мотивирано и е окон-
чателно.
(5) Извън случаите по ал. 3 горестоящият
пряк началник на оценяващия началник по
смисъла на ал. 3 може да коригира служебно
тримесечните оценки за постигнати резулта-
ти в служебната дейност и годишната обща
оценка за изпълнение на длъжността, като ги
увеличи или намали в граници, определени с
наредбата по чл. 72, ал. 2 ЗДАНС.
(6) Формулярите за тримесечни оценки за
постигнати резултати в служебната дейност и
формулярът за годишната оценка за изпълне-
нието на длъжността се съхраняват в служебно-
то досие на служителя.”
32. Член 86 се изменя така:
“Чл. 86. (1) Оценките по чл. 83 на главния
секретар, началника на кабинета, главните ди-
ректори на главни дирекции, директорите на
дирекции по чл. 12, ал. 2 и чл. 13, ал. 4 ЗДАНС,
директора на дирекция “Сигурност на ДАНС”,
директорите на териториалните дирекции, фи-
нансовите контрольори и на ръководителя на
звеното за вътрешен одит се извършват от пред-
седателя на агенцията или от заместник-пред-
седателите съобразно определените им от пред-
седателя правомощия. Получените оценки са
окончателни.
(2) Всички длъжностни лица носят дисцип-
линарна отговорност за своевременното и
обективното оценяване на подчинените им
служители.”
33. Член 87 се изменя така:
“Чл. 87. (1) Получената годишна обща оцен-
ка за изпълнението на длъжността може да е
основание за назначаване на друга длъжност,
присъждане на друг ранг и/или степен, както и
за прекратяване на служебното правоотноше-
ние по чл. 110, ал. 1, т. 7, буква “б” ЗДАНС.
(2) Тримесечните оценки за постигнати ре-
зултати в служебната дейност са основа за оп-
ределяне размера на допълнителното възна-
граждение по чл. 72, ал. 1, т. 6 ЗДАНС за съ-
ответното тримесечие.”
34. В чл. 93:
а) в ал. 2 думата “ежемесечно” се заличава;
б) в ал. 3 след думите “месечни възнаграж-
дения” се добавя “за съответното тримесечие”,
а думите “като основното месечно възнаграж-
дение се преизчислява всяко тримесечие” се
заменят с “без да се намалява” и се поставя
запетая.
35. В чл. 94, ал. 2 след думите “месечни въз-
награждения” се добавя “за съответното три-
месечие”, а думите “като основното месечно
възнаграждение се преизчислява всяко три-
месечие” се заменят с “без да се намалява” и
се поставя запетая.
36. В чл. 95:
а) досегашният текст става ал. 1;
б) създават се ал. 2 и 3:
“(2) Допълнителното възнаграждение по
чл. 72, ал. 1, т. 6 ЗДАНС за съответното триме-
сечие е в размер до едно основно месечно въз-
награждение за съответната длъжност и се из-
плаща на държавните служители и лицата, ра-
ботещи по трудово правоотношение, в зависи-
мост от тримесечните оценки за постигнати ре-
зултати в служебната дейност.
(3) Служителите, работещи по трудово
правоотношение в ДАНС, се атестират при
условията и по реда на чл. 83—87. Получена-
та годишна обща оценка за изпълнението на
длъжността може да е основание за назнача-
ване на друга длъжност, за увеличаване раз-
мера на основното месечно възнаграждение
или за прекратяване на трудовото правоот-
ношение на основание чл. 328, ал. 1, т. 5 от
Кодекса на труда при получаване на най-нис-
ка годишна обща оценка за изпълнението на
длъжността.”
37. Член 98 се изменя така:
“Чл. 98. (1) Отличията са лични, а наградите
могат да бъдат лични или колективни.
(2) Видът на отличието или наградата се
определя съобразно личния или колективния
принос за изпълнението на служебните задъл-
жения и възложените задачи и от значимост-
та на постигнатите резултати в работата и при
осъществяването на функциите и задачите на
агенцията.